polyglot-tagger/wikipedia-language-snippets-filtered huggingface dataset:
குஜராத் அறிவியல் நகரம் இந்தியாவில் குஜராத் மாநிலத்தில் அதன் தலைநகரான அகமதாபாத்தில் ஹெபட்பூரில் உள்ள அமைந்துள்ள , அறிவியலில் கல்வியை நோக்கி அதிகமான மாணவர்களை ஈர்க்கும் முயற்சியாக குஜராத் அரசாங்கம் மேற்கொண்டுள்ள முயற்சியின் ஒரு பகுதியாகும். இந்த மையத்தில் ஒரு ஐமாக்ஸ் 3 டி தியேட்டர், ஒரு எரிசக்தி பூங்கா, அறிவியல் மண்டபம், பூமிக்கிரகம், ஒரு ஆம்பிதியேட்டர், லைஃப் சயின்ஸ் பார்க் மற்றும் நடன நீரூற்றுகள் உள்ளன. அறிவியல் தேர்வுகளுக்குத் தயாராகும் மாணவர்களுக்கு இந்த மையம் தங்கும் வசதியினை செய்து தருகிறது. கடந்த சில ஆண்டுகளாக, உயிரிய தொடர்பாக பள்ளி மாணவர்களை ஊக்குவிப்பதற்காக அரசாங்க நிதிகளின் உதவியுடன் அறிவியல் நகரத்தால் "பள்ளி குழந்தைகளுக்கான உயிரியளவுகள் குறித்த விடுமுறை பயிற்சி திட்டம்" என்ற திட்டம் இங்கு ஏற்பாடு செய்யப்பட்டு நடத்தப்பட்டு வருகிறது. எஸ்.எஸ்.சி தேர்வு நிறைவு செய்த மாநிலத்தின் ஒவ்வொரு மாவட்டத்திலிருந்தும் ஒரு மாணவர் என்ற அடிப்படையில் மாணவர்களுக்கு இது ஒரு மாத கால திட்டமாக அமையும்.
சுற்றுலாப் பயணிகளைக் கவர்கின்ற முக்கியமாக அம்சமாக அறிவியல் நகரத்தில் உள்ளது நடமாடும் இசை நீரூற்று ஆகும். மனித நடத்தையின் அடிப்படையிலான நடனத்தை மாதிரியாகக் கொண்டுவரும் வகையில் அது திட்டமிட்டு கட்டுப்படுத்தப்பட்டு இயக்கப்படுகிறது. இந்த இயக்கத்திற்கு மிக சிறப்பான முறையில் இசை, ஒளி, மற்றும் பிறவற்றைத் தெரிவு செய்துள்ளார்கள். அதன் விளைவாக அக் கூறுகள் அனைத்தும் ஒன்றிணைந்து செயல்படும்போது மிகத் தெளிவாக அங்குள்ள நீரூற்று நடனமாடுவதைப் போலக் காட்சிக்குத் தெரிகிறது. இசைக்கேற்றபடியான நடனம் ரசிக்கும்படியாக உள்ளது. அப்போது ஒளியுடன் வெளிப்படும் புகை போன்ற தோற்றம் பிரமிக்கவைக்கிறது. அதனருகே பொருத்தப்பட்டுள்ள கண்ணாடி அமைப்புகள் அதனை இயற்கையாக, நம்பவைக்கக் கூடிய வகையில் செயல்படுகின்றன. பெரும்பாலும் அனைத்து நாள்களிலும் மாலைப் பொழுதுகளில் இந்த நடமாடும் இசை நீரூற்று இயக்கப்படுகிறது. குறிப்பிட்ட அளவிலான தொகையைச் செலுத்தி பார்வையாளர்கள் இதனை கண்டுகளிக்கலாம்.
இது கணினிக் காலம் ஆகும். இக் காலத்தில் கணினி அடிப்படையிலான இலக்கு அதிக அளவிற்கு முன்னேறியுள்ளதை அறிய முடியும். கிட்டத்தட்ட உண்மை நிலையை எடுத்து முன்வைக்கும் அளவிற்கு அது அமைந்துள்ளது. தொழில்நுட்ப ரீதியாக ஆராயும்போது அதனை உருவகம் என்று கொள்ளலாம். இந்த அறிவியல் உலகமானது இவ்வாறான பல உருவகங்களை அளிக்கிறது. அறிவியல் களத்திலிருந்து உருவக நோக்கில் அமைய சிமுலேட்டர் ரைட் எனப்படுகின்ற உருவகப் பயணங்கள் உதவுகின்றன. அவற்றில் ரோலர் காஸ்டர் தொடங்கி ஜுராசிக் பார்க் வரை பல நிலையில் பயணிக்க வாய்ப்புள்ளது. இங்குள்ள கேளிக்கை தருகின்ற சுற்றுக்களில் இதுவும் ஒன்றாகும். பொதுவாக இம்மாதிரியான பயணங்கள் 20 நிமிடங்கள் நடத்தப்படுகின்றன. இத்தகு பயணத்தில் கலந்துகொள்ள விழைவோர் முன்கூட்டி அனுமதிச்சீட்டினைப் பெற்றுக்கொள்ளலாம்.
இங்குள்ள மற்றொரு சிறப்பு அறிவியல் கூடம் எனப்படுகின்ற கூடம் ஆகும். இந்த அறிவியல் கூடம் ஒரு வகையில் புகழ்க் கூடமாகக் கருதப்படுகிறது. அறிவியல் உலகில் காணப்படுகின்ற அனைத்தின் மாதிரிகளையும் இங்கு காண முடியும். அது பார்வையாளர்களின் மனதில் ஒரு தாக்கத்தினை ஏற்படுத்துவதோடு மனித குலத்தின் எதிர்காலத்தை ஏதோ ஒரு வழியில் மாற்றத்தக்க வகையில் திறன் கொண்டு அமைந்ததாகும். இந்தக் கூடத்தில் உள்ள காட்சிப் பொருள்களை அங்கு வரும் பார்வையாளர்கள் தொட்டுப் பார்க்கலாம். அவ்வாறு தொடும்போது அவர்கள் அந்த மாதிரியின் தன்மையை உணர்ந்துகொள்கின்றனர். அதன் பின்னால் உள்ள அறிவியல் கூறுகளை அவர்கள் படித்துக்கொள்வதற்கும், புரிந்துகொள்வதற்கும் இது வாய்ப்பாக அமைந்துள்ளது.
2012 ஆம் ஆண்டு நிலவரப்படி, அறிவியல் நகரம் நீண்டகாலமாக எதிர்பார்க்கப்பட்ட பூமிக் காட்சிக்கூடம் எனப்படும் எர்த் பெவிலியனை திறக்கக் காத்திருக்கிறது. இது 2009 ஆம் ஆண்டில் உருவாக்கப்பட்ட பூமி வடிவ குவிமாடமாகும். இயற்கை பேரழிவுகளை எதிர்கொள்ளும்போது சந்திக்கும் நேரடி அனுபவங்களை வெளிப்படுத்துவதே இதன் குறிக்கோளாக அமையும். இந்த அரங்கத்தில் ஒவ்வொரு கண்டத்தைப் பற்றியும் விவரங்கள் காணப்படும். பார்வையாளர்களை நேரடியாக களத்தில் இறங்கி பங்களிக்க இதுஅனுமதிக்கும்.
இங்கு ஒரு ஐமாக்ஸ் 3டி திரைப்பட அரங்கம் உள்ளது. 10 மாடிக் கட்டட அளவிற்கு அது பெரியதாகும். 3டி திரைப்படங்கள் டால்பி ஒலியுடன் இந்த அரங்குகளில் திரையிடப்படுகின்றன. இதனைப் பார்ப்பதற்கு முன்கூட்டியே பதிவு செய்துகொள்வது அவசியம் ஆகும். எந்தெந்த நேரங்களில் திரைப்படங்களில் இந்த 3டி அரங்கில் காட்சிப்படுத்தப்படவுள்ளன என்ற விவரத்தைக் கேட்டுத் தெரிந்துகொள்ளலாம்.
இங்குள்ள சிறப்புகளில் குறிப்பிடத்தக்கனவாக ஐமாக்ஸ் 3டி திரைப்பட அரங்கம், அறிவியல் கூடம், கணினி உலகில் உருவகம், நடமாடும் இசை நீரூற்று போன்றவற்றின் செயல்பாடுகள் காண்போரை பிரமிக்க வைக்கும் வகையில் அமைந்துள்ளன.
கூடல்மாணிக்கம் கோயில் அல்லது குடல் மாணிக்கம் கோயில் / கூடல்மாணிக்கியம் கோயில் என்பது ஒரு இந்துக் கோவிலாகும், இது இந்தியாவின் கேரள மாநிலத்தின், திரிசூர் மாவட்டத்தில், இரிஞ்ஞாலகுடா,அருகேயுள்ள மனவளச்சேரி என்ற கிராமத்தில் அமைந்துள்ளது. கோயிலில் பிரதான கட்டமைப்பு, கோட்டைகளுடன் கூடிய சுவர்களுடன் அமைந்துள்ளது. பிரதான கட்டமைப்பைச் சுற்றி நான்கு குளங்கள் உள்ளன. அதில் ஒரு குளம் சுவர் கட்டமைப்பிற்குள் அமைந்துள்ளது. இராமரின் மூன்றாவது சகோதரரான பரத வழிபாட்டிற்காக அர்ப்பணிக்கப்பட்ட இந்தியாவின் ஒரே பழங்கால கோயில் கூடல்மாணிக்கம் கோயிலாகும். இருப்பினும் கோயிலின் முக்கியச் சிலை விஷ்ணுவாகும். கூடல்மாணிக்கத்தின் கோயிலில் மற்றொரு தெய்வத்துடன் தொடர்புடைய பெயர் "சங்கமேஸ்வரர்" என்பதாகும். இது " நாலம்பலம் " என்று அழைக்கப்படும் கேரள மாநிலத்தின் உள்ள நான்கு கோயில்களில் இந்த கோயிலும் ஒன்றாகும். ஒவ்வொரு கோயிலும் இராமாயணத்தில் உள்ள நான்கு சகோதரர்களான இராமன், பரதன், இலட்சுமணன் மற்றும் சத்ருக்கன் ஆகியோருக்கு அர்ப்பணிக்கப்பட்டுள்ளது:
பூஜைக்கு ஊதுபத்திகள் மற்றும் கற்பூரம் பயன்படுத்தப்படுவதில்லை. தெய்வத்திற்கான மலர் பிரசாதம் தாமரை, துளசி மற்றும் அரளி ஆகியவற்றைக் கொண்டுள்ளது. ஆனால் அவை கோயில் வளாகத்தில் வளர்க்கப்படுவதில்லை. பூசைக்காகவோ அல்லது மாலைகளை தயாரிப்பதற்காகவோ வேறு எந்த பூவும் எடுக்கப்படுவதில்லை. தாமரை மாலை தெய்வத்திற்கு ஒரு முக்கியமான பிரசாதமாகும். 101 தாமரை பூக்களுக்கு குறையாத ஒரு மாலை தெய்வத்திற்கு அணிவிக்கப்படும்.
இந்த கோயில் ஒவ்வொரு ஆண்டும் கொல்ல ஆண்டின் முதல் மாதத்தில் பத்து நாட்களுக்கு அதன் முதன்மைத் திருவிழாவை நடத்துகிறது. திருவிழாவின் முதல் நாள் உத்ரம் நட்சரத்திரம் வானில் தோன்றுவதிலிருந்து கணக்கிடப்படுகிறது. சடங்கு கொடியை ஏற்றுவதன் மூலம் குறிக்கப்படுகிறது. (அருகிலுள்ள திருச்சூரில் புகழ்பெற்ற திருச்சூர் பூரம் திருவிழாவிற்கு ஒரு நாள் கழித்து தொடக்க நாள் வருகிறது. )
திருவிழாவின் ஒவ்வொரு நாளும், பஞ்சரி மேளத்துடன் ஒரு சீவேலி இரண்டு முறை, காலையில் ஒரு முறை மற்றும் இரவில் ஒரு முறை நடைபெறும். இதில் பதினேழு யானைகள் பங்கேற்கின்றன. சீவேலியின் இரண்டு அம்சங்கள் கூடல்மாணிக்கம் கோயிலுக்கு தனித்துவமானவை: முதலில் இரண்டு குழந்தை யானைகள் ஊர்வலத்தில் சேர்க்கப்படும். ஒன்று தெய்வத்தை சுமந்து செல்லும் யானையின் ஒவ்வொரு பக்கத்திலும் நிற்கும். இரண்டாவதாக, ஏழு யானைகளின் தலைக்கவசங்கள் தூய தங்கத்தால் செய்யப்பட்டவை, மீதமுள்ளவை தூய வெள்ளியால் செய்யப்பட்டவை. திருவிழாவின் கடைசி இரண்டு நாட்களில் பஞ்ச வாத்யம் இடம்பெறுகிறது, திருவிழா திருவோணம் நட்சத்துரத்துடன் முடிகிறது.
கோயிலுக்கு வெளியே உள்ள "குட்டன் குளத்தில்" தங்களைத் தூய்மைப்படுத்திய பின்னரே பூசாரிகள் விழாக்களில் பங்கேற்க அனுமதிக்கப்படுகிறார்கள். பின்னர் கருவறைக்குள் நுழைவதற்கு முன்பு "குளிப்பிணித் தீர்த்தம்" நீரில் மூழ்க வேண்டும். மேற்குப் பகுதியில் அமைந்துள்ள சுவருக்கு வெளியே உள்ள குளத்தை "பதின்ஜரக் குளம்" என்றும், தெற்குப் பகுதியில் அமைந்துள்ள வளாகத்திற்கு வெளியே உள்ள குளம் "தெக்கே குளம்" என்றும் அழைக்கப்படுகிறது. இந்த மூன்று நீர்நிலைகளும் கோயிலின் அளவைப் போலவே குறிப்பிடத்தக்க பகுதியைக் கொண்டுள்ளன. "குளிப்பிணி தீர்த்தம்" தவிர மற்ற மூன்று நீர்நிலைகள் பொதுமக்களுக்கு திறக்கப்பட்டுள்ளன.
கோயிலிலும் சுற்றிலும் நான்கு குளங்கள் உள்ளன. நான்கில் மிகப் பெரியது குட்டன் குளம், இது கிழக்குப் பகுதியில் உள்ள வளாகத்திற்கு வெளியே அமைந்துள்ளது. குளிப்பிணி தீர்த்தம் ஆகியவை வளாகத்திற்குள் அமைந்துள்ளது. குளிப்பிணி தீர்த்தம் முனிவர் குளிப்பிணி யால் புனிதமாக்கப்பட்டவை என நம்பப்படுகிறது. முனிவர் இந்த இடத்தில் ஒரு பெரிய வேள்வி நடத்தியதாக கருதப்படுகிறது. இந்த மூலத்திலிருந்து வரும் நீர் கோயிலுக்குள் நடக்கும் சடங்குகளுக்கு பயன்படுத்தப்படுகிறது.
கேரளாவின் பெரும்பாலான கோயில்களில் ஒரு நாளைக்கு ஐந்து வேளை பூஜைகள் மற்றும் மூன்று சீவேலிகள் இருப்பது வழக்கம். ஆனால் கூடல்மாணிக்கத்தில் மூன்று வேளை பூஜைகள் மட்டுமே உள்ளன. சீவேலியும் இல்லை. இதன் சன்னதியில் உஷா பூஜை மற்றும் பந்தீரடி பூஜை இல்லை. வருடாந்த திருவிழாவின் போது மட்டுமே தெய்வம் ஊர்வலத்திற்கு வெளியே கொண்டு செல்லப்படுகிறது. எந்த தீபாராதானையும் இல்லை. தீபாராதானையைத் தொடங்க திட்டங்கள் உள்ளன. தீபாராதானை இல்லாத ஒரே கோயில் இதுவாகும்.
கூடல்மாணிக்கம் கோயிலின் முந்தைய வரலாற்று குறிப்பு பொ.ஊ. 854 தேதியிட்ட சேர மன்னர் ஸ்தானு ரவி வர்மனைப் பற்றி எழுதப்பட்ட ஒரு கல் கல்வெட்டில் காணப்படுகிறது. இதில் கோயிலுக்கு ஏராளமான நிலங்களை நன்கொடையாக அளித்தது பற்றி குறிப்பிடுகிறது. ஆகையால், இந்த தேதிக்கு முன்பே இந்த கோயில் இருந்திருக்க வேண்டும் என்றும், கூடல்மாணிக்கம் கேரள கோவில்களில் முக்கியத்துவம் வாய்ந்த இடத்தை ஆக்கிரமித்துள்ளது என்றும் கருதுவது நியாயமானதே.
"மாணிக்கம் கேரளர்" என அழைக்கப்படும் தச்சுடய கைமால் என்ற ஆன்மீகத் தலைவர், கூடல்மாணிக்கம் கோயில் மற்றும் அதன் தோட்டங்களின் தற்காலிக ஆட்சியாளராக இருந்தார். இந்த கதை பழங்காலத்திற்கு செல்கிறது. இது கந்த புராணத்தில் குறிப்பிடப்பட்டுள்ளது. பண்டைய கோவிலின் மீதான தற்காலிக உரிமைகள், கைமாலின் அலுவலகம் மற்றும் "மெல்கோய்மா" அலுவலகம் ஆகியவற்றிக்கு சென்றது.
இரிஞ்ஞாலக்குடா வரலாற்றில் கூடல்மாணிக்கம் கோவில் ஒரு முக்கிய பங்கு வகிக்கிறது. ஏனெனில் இப்பகுதியில் உள்ள இடங்கள் மற்றும் சுற்றியுள்ள பெரும்பாலான நிலங்கள் கூடல்மாணிக்கம் கோயில் மற்றும் திருவாங்கூரின் தச்சுடயா கைமாலிடம் 1971 வரை இருந்தன. இந்த கோயில் பக்தர்களையும் சுற்றுலாப் பயணிகளையும் ஈர்க்கிறது, இது அரசாங்கத்தின் வருவாயாகும்.
இந்த அருங்காட்சியகமானது சிங்கப்பூரின் வரலாறு தொடர்பான காட்சிப்பொருள்களின் மீது கவனம் செலுத்துகிறது. இது நாட்டின் நான்கு தேசிய அருங்காட்சியகங்களில் ஒன்றாகும். மற்ற மூன்று அருங்காட்சியகங்களில் ஒன்று எம்பிரஸ் பிளேஸ் கட்டிடம் மற்றும் பழைய தாவோ நான் பள்ளி மற்றும் சிங்கப்பூர் கலை அருங்காட்சியகம் ஆகியவை ஆகும். 1965 ஆம் ஆண்டில் சிங்கப்பூரின் தேசிய அருங்காட்சியகம் என்று பெயரிடப்பட்டது; 1993 மற்றும் மார்ச் 2006 க்கு இடையில், இது சிங்கப்பூர் வரலாற்று அருங்காட்சியகம் என்று அழைக்கப்பட்டது .
சிங்கப்பூரின் தேசிய அருங்காட்சியகம் என்பது சிங்கப்பூரின் பழமையான அருங்காட்சியமாகும். இந்த அருங்காட்சியகத்தின் வரலாறு 1849 ஆம் ஆண்டிலிருந்து தொடங்கப்பட்டுள்ளது. சிங்கப்பூர் நிறுவனத்தில் நூலகத்தின் ஒரு பகுதியாகத் தொடங்கப்பட்டு ராஃபிள்ஸ் நூலகம் மற்றும் அருங்காட்சியகம் என்று அழைக்கப்பட்டது . பல இடமாற்றங்களுக்குப் பிறகு, 1887 ஆம் ஆண்டில் இது அருங்காட்சியக திட்டமிடல் பகுதியில் ஸ்டாம்போர்ட் சாலையில் உள்ள நிரந்தர இடத்திற்கு மாற்றப்பட்டது.
சிங்கப்பூரின் தேசிய அருங்காட்சியகம் மூன்றரை ஆண்டு மறுசீரமைப்பிற்குப் பிறகு 2006ஆம் ஆண்டு டிசம்பர் 2 ஆம் நாள் மீண்டும் திறக்கப்பட்டது. சிங்கப்பூரின் முன்னாள் ஜனாதிபதி எஸ்.ஆர். நாதன் மற்றும் தகவல் தொடர்பு மற்றும் கலை அமைச்சர் ஆகியோரால் அதிகாரப்பூர்வமாக மீண்டும் திறக்கப்பட்டது. அதே ஆண்டு டிசம்பர் 8 ஆம் நாள் சிங்கப்பூர் வரலாற்று காட்சியகம் திறக்கப்பட்டது.
கலாச்சார அமைச்சகம், கலாச்சார உறவுகளுக்கான இந்திய அமைப்பு மற்றும் இவரது தனிப்பட்ட பயணங்கள் மூலமாகவும் இந்திய கலை மற்றும் கலாச்சாரத்தை மேம்படுத்துவதற்கும், மற்றும் பரப்புவதற்கும் சர்மா பல நாடுகளுக்கு சென்றுள்ளார். 2018 இல், கலாச்சார உறவுகளுக்கான இந்திய அமைப்பு மற்றும் மொரீசியஸ் தூதரகம் ஆகியவை ஏற்பாடு செய்த மொரீசியஸ் இந்தியா வாரம் நிகழ்ச்சியிலும், இந்திய அமைச்சகம் மற்றும் இந்திய வெளிவிவகார அமைச்சகம் ஏற்பாடு செய்த 2015 இந்தோனேசியா & இந்தியா என்ற திருவிழாவிலும் இவர் பங்கேற்று, பரப்புரைத்தார். மொரீசியஸின் தலைவர் முன்னிலையில் மொரீசியஸில் நடைபெற்ற 2018 சர்வதேச யோகா தின கொண்டாட்டத்தில் அமர்வு நடத்தும் குருவாக இருந்த இவர், அமைச்சர்கள் மற்றும் பிரமுகர்கள் முன்னிலையில் மொரிசியஸ் ஆயுர்வேத சங்கத்தால் "தன்வந்திரி ஆயுர்வேத சம்மன்" விருது வழங்கி கௌரவிக்கப்பட்டார். மொரீசியஸில் நடைபெற்ற 11 வது உலக இந்தி மாநாட்டின் வழிநடத்தல் குழு உறுப்பினராகவும் இவர் நியமிக்கப்பட்டார்.
சர்மா ஒரு யோகா நிபுணராவார். இவர் தனது தந்தையுடனும், புதுதில்லி, குருசங்கர் ஆப்தே கதக் கேந்திராவில் யோகா பயின்றார். ஜீ வலைப்பின்னல் 2007 அக்டோபர் 2 அன்று சர்மாவை "இளைய யோகாச்சார்யா" மற்றும் "மைண்ட் தெரபிஸ்ட்" என்று பெயரிட்டது. இவரது யோகா நிகழ்ச்சியான ஜாகோ பாரத் தியான் யோக் அந்தோலன் என்பது ஜீ ஜாக்ரான் தொலைகாட்சியில் தினமும் மூன்று முறை ஒளிபரப்பப்படுகிறது. ஜோகன்னஸ்பர்க்கில் நடந்த சர்வதேச துடுப்பாட்டப் போட்டியில் இந்தியாவின் கலாச்சார இணைப்பாளர் பதவியில் கதக் கலைஞராக இவர் நியமிக்கப்பட்டார். இந்தியச் சுற்றுலா அமைச்சகத்தால் பிரபலமான விளம்பர திரைப்படமான வியத்தகு இந்தியாவுக்கான யோகாவில் அமர்ந்திருக்கும் தோரணைகளை இவர் நிகழ்த்தியுள்ளார். ஒரு மாணவராக இவர் குரு ராஜேந்திர கங்கனி, குரு ஜெய்கிஷன் மகாராஜ், குரு கீதாஞ்சலி லால் போன்ற கதக் குருக்களுடன் பணிபுரிந்துள்ளார்.
சர்மா யோகா மற்றும் இந்தியாவின் ஜாக்ரான் குழுமத்தின் சாகி இதழ், கவுர்சன் டைம்ஸ் மற்றும் அமெரிக்காவின் ததாஸ்து இதழ் ஆகியவற்றிற்காக கட்டுரைகளை எழுதியுள்ளார். தனது 25 வயதில் "மோக்சயாதன் சர்வதேச யோகாச்ரம்" என்ற தனது முதல் புத்தகத்தை வெளியிட்டார். ஜகார்த்தா, இந்திய தூதரகம் & ஜகார்த்தா, ஜவஹர்லால் நேரு இந்திய கலாச்சார மையம் ஆகியவை வெளியிட்டுள்ள "கதக்கின் அத்தியாவசிய கூறுகள்" என்ற பெயரில் கதக் குறித்த இவரது இருமொழி புத்தகம் ஜகார்த்தாவில் உள்ள இந்திய தூதரால் 65 வது குடியரசு தின கொண்டாட்டத்தில் கொடியேற்றும் விழாவின் போது வெளியிப்பட்டது. இவரது சமீபத்திய புத்தகம் யோகா ஃபார் ஹெல்தி லைஃப் என்பது ஆயுஷ் அமைச்சகத்தால் வெளியிடப்பட்டது. இதன் ஒரு பிரதி இந்தியக் குடியரசுத்தலைவருக்கு வழங்கப்பட்டது.
இவர் 6000 மணி நேர விரிவுரைகளை வழங்கியுள்ளார். யமுனா நகர், டி.ஏ.வி. கல்லூரி போன்ற பல்வேறு கல்லூரிகள் மற்றும் பல்கலைக்கழகங்களில் விருந்தினர் விரிவுரையாளர் மற்றும் உந்துதல் பேச்சாளராக அழைக்கப்படுகிறார். இவருக்கு பல தேசிய மற்றும் சர்வதேச கௌரவங்கள் வழங்கப்படுகின்றன. உத்திரபிரதேச அரசாங்கமும் இந்துஸ்தான் செய்தித்தாளும் "மஹிலா சுரக்சா மற்றும் சிகசா சம்மன் 2015" என்பதை வழங்கி கௌரவித்தது. அதே நாளில் 2015இல் அன்னை தெரசாவின் பிறந்த நாள் அன்று கலை மற்றும் கலாச்சாரத் துறையில் பணியாற்றியதற்காக தானிக் ஜாக்ரான் என்ற செய்தித்தாள் இவரை கௌரவித்தது. 2016 இல் இவர் "சங்கினி சிறீசம்மன்" மற்றும் அமர் உஜலாவுடன் "நாரி சக்தி சம்மன்" வழங்கி கௌரவிக்கப்பட்டார்.
ஆச்சார்யா பிரதிஷ்டா என்ற பெயரில் பணிபுரியும் பிரதிஷ்ட சர்மா , ஓர் இந்திய பாரம்பரிய நடனக் கலைஞரும் மற்றும் யோகா நிபுணருமாவார். மேலும், இவர் பாரத் கலை நிகழ்ச்சிக் கல்லூரியின் நிறுவனரும் ஆவார்.
பரந்த அளவிலான ஆக்சிசன் பகுதி அழுத்தங்கள் மற்றும் வெப்பநிலை ஆகியவற்றில் சமநிலை விகிதவியல் அல்லாத மதிப்பை முன்கணிப்பதாகக் காட்டப்பட்டுள்ளது.
விகிதவியல் அளவில் இல்லாத வடிவம் நீலம் முதல் கருப்பு நிறங்களில் அயன மற்றும் மின்னணு கடத்தல் இரண்டையும் வெளிப்படுத்துகிறது. குறிப்பாக 500 பாகை செல்சியசு வெப்பநிலையில் இது வெளிப்படுகிறது. .
பற்றாக்குறை ஆக்சிசன் அணுக்களின் எண்ணிக்கை பெரும்பாலும் எக்சுகதிர் ஒளிமின்னணு நிறமாலையியல் முறையில் அளக்கப்படுகிறது. இதனால் 3+ , 4+ அயனிகளுக்கிடையிலான விகிதம் ஒப்பிட முடிகிறது.
கவனம் செலுத்த வேண்டிய முதன்மை குறைபாடுகள் ஆக்சிசன் காலியிடங்கள் மற்றும் சிறிய போலித்துகள்கள் போன்றவையாகும். ஆக்சிசன் குறைபாடுகளின் செறிவை அதிகரிப்பது பின்னலில் ஆக்சைடு அயனிகளின் பரவல் வீதத்தை அதிகரிக்கிறது அயனி கடத்துத்திறன் அதிகரிப்பதிலும் இது பிரதிபலிக்கும். இந்த காரணிகள் திண்ம-ஆக்சைடு எரிபொருள் கலங்களில் திண்ம மின்பகுளியாக சீரியாவைப் பயன்படுத்த சாதகமான செயல்திறனை அளிக்கின்றன.
கலப்பட மற்றும் கலப்படமற்ற சீரியாவும் ஆக்சிசனின் தாழ்ந்த பகுதி அழுத்தத்தில் உயர் மின்னணு கடத்துதிறனை வெளிப்படுத்துகிறது. சீரியம் அயனியின் ஒடுக்கம் காரணமாக சிறிய போலரான்கள் உருவாதல் இதற்கு காரணமாகும். சீரியா படிகத்தில் உள்ள ஆக்சிசன் அணுக்கள் சமதளங்களில் தோன்றுவதால் இந்த எதிர்மின் அயனிகளின் பரவல் எளிதாகிறது. குறைபாடு செறிவு அதிகரிக்கும் போது பரவல் வீதமும் அதிகரிக்கிறது.
சீரியம் ஆக்சைடு ) என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரிக் ஆக்சைடு, சீரிக் டையாக்சைடு, சீரியா, சீரியம் ஆக்சைடு என்ற பெயர்களாலும் அழைக்கப்படுகிறது. அருமண் உலோகமான சீரியத்தின் ஓர் ஆக்சைடு சீரியம் ஆக்சைடு ஆகும். வெளிர் மஞ்சள்-வெள்ளை நிறத்தில் தூளாக சீரியம் ஆக்சைடு காணப்படுகிறது. இது ஒரு முக்கியமான வணிக தயாரிப்பு என்றும், தாதுக்களிலிருந்து சீரியம் தனிமத்தை பிரித்து சுத்திகரிக்கும்போது உருவாகும் ஒரு முக்கியமான இடைநிலை வேதிப்பொருள் என்றும் கருதப்படுகிறது. இந்த வேதிப்பொருளின் தனித்துவமான பண்பு யாதெனில் இது விகிதவியல் அளவிலில்லாத ஓர் ஆக்சைடாக மீள மாற்ற முடியும் என்பதேயாகும்.
2 பொருட்களின் முதன்மை வளர்ந்து வரும் பயன்பாடு அவற்றை வினையூக்கத் துறையில் பயன்படுத்தப்படுவதில் உள்ளது. சீரியாவின் மேற்பரப்புகள் அதன் மிக நிலையான புளோரைட்டு நிலையில் குறைந்த ஆற்றல் சமதளங்களில் ஆதிக்கம் செலுத்துகின்றன. மேலும் அவை குறைந்த மேற்பரப்பு ஆற்றலை வெளிப்படுத்துகின்றன. கார்பன் மோனாக்சைட்டின் ஆக்சிசனேற்றத்தை உள்ளடக்கிய நீர் வாயு மாற்ற வினை சீரியம் ஆல் பொதுவாக வினையூக்கப்படும் வினையாகும். கார்பன் டை ஆக்சைடை மீத்தேனாக்கும் வினை, தொலுயீன் போன்ற ஐதரோகார்பன்களின்வினையூக்க ஆக்சிசனேற்ற வினை போன்ற பல்வேறு ஐதரோகார்பன் மாற்ற வினைகளை வினையூக்கம் செய்ய சீரியா ஆராயப்பட்டது .
2 இன் மேற்பரப்பு செயல்பாடு பெரும்பாலும் அதன் உள்ளார்ந்த நீரெதிர்ப்பு நடவடிக்கையிலிருந்து உருவாகிறது. இது அருமண் ஆக்சைடுகளில் காணப்படும் பொதுவான ஒரு பண்பாகும். நீரெதிர்ப்பு வினையூக்கிகளின் மேற்பரப்பில் நீர்-செயலிழக்கப்படுவதற்கு உரிய எதிர்ப்பை நீரெதிர்ப்பு அளிக்கிறது. இதனால் கரிம சேர்மங்களின் உறிஞ்சுதல் திறன் மேம்படுத்துகிறது. நீரெதிர்ப்பை கரிமநாட்டத்தின் ஒரு மறுதலையாக கருதமுடியும். பொதுவாக இது அதிக வினையூக்கச் செயல்திறனுடன் தொடர்புடையது. கரிம சேர்மங்கள் மற்றும் தேர்ந்தெடுக்கப்பட்ட தொகுப்பு வினை சம்பந்தப்பட்ட பயன்பாடுகளில் இந்நடவடிக்கை விரும்பப்படுகிறது.
ஒன்றிலிருந்து மற்றொன்றாக பொருள்களை மாற்றுதலே சீரியாவை ஆக்சிசனேற்றும் வினையூக்கியாக பயன்படுத்துவதற்கு உரிய அடிப்படையாகும். ஒரு சிறிய ஆனால் விளக்கமான பயன்பாடு, உயர் வெப்பநிலை தூய்மைச் செயல்முறைகளில் ஐதரோகார்பன் ஆக்சிசனேற்ற வினையூக்கியாக சுய தூய்மைஅடுப்புகளின் சுவர்களில் இதைப் பயன்படுத்துவது ஒரு சிறிய ஆனால் விளக்கமான பயன்பாடு ஆகும். வாயு வலைத்திரிகளில் இயற்கை எரிவாயுவை ஆக்சிசனேற்றுவதில் இதன் பங்களிப்பை மற்றொரு சிறிய உதாரணமாகக் கூறலாம் .
உலோக அயனிகளை நீர்த்த காரங்களாகத் தனித்துப் பிரித்தெடுத்த பிறகு அந்த கலவையிலிருந்து ஓர் ஆக்சிசனேற்றியை சேர்த்து பின்னர் அளவை சரிசெய்வதன் மூலம் பிரிக்கப்படுகிறது, இந்த நடவடிக்கை 2 இன் குறைந்த கரைதிறனை பயன்படுத்திக் கொள்கிறது. பிற அரிய-மண் தனிமங்கள் ஆக்சிசனேற்றத்தை எதிர்க்கின்றன.
சீரியம் ஆக்சலேட்டு அல்லது சீரியம் ஐதராக்சைடு சேர்மத்தை சுண்ணாம்புடன் சேர்த்து சுடுவதன் மூலம் சீரியம் ஆக்சைடைத் தயாரிக்க முடியும்.
இந்த நோக்கத்திற்காக முன்னதாகப் பயன்படுத்தப்பட்ட இரும்பு ஆக்சைடு மற்றும் சிர்கோனியா போன்ற பல ஆக்சைடுகளை சீரியா இடப்பெயர்ச்சி செய்துள்ளது இந்த நோக்கத்திற்காக, முன்னர் பயன்படுத்தப்பட்ட இரும்பு ஆக்சைடு மற்றும் சிர்கோனியா போன்ற பல ஆக்சைடுகளை அது இடம்பெயர்ந்துள்ளது
முடிவுறும் சீரியா சமதளங்களில் காணப்படும் ஆக்சிசன் குறைபாடுகளின் இருப்பு, அகத்துறிஞ்சப்படும் மூலக்கூறுகள் மற்றும் அவற்றின் ஈரப்பத்த்துடன் சீரியாவின் இடைவினைகள் மற்றும் ஆற்றலை இவை நிர்வகிக்கின்றன. இத்தகைய மேற்பரப்பு தொடர்புகளை கட்டுப்படுத்துவது வினையூக்க பயன்பாடுகளில் சீரியாவை பயன்படுத்துவதற்கு முக்கியமாகும் .
பச்சை நிறமுடைய இரும்பு அசுத்தங்களை கிட்டத்தட்ட நிறமற்ற பெரிக் ஆக்சைடுகளாக மாற்றி கண்ணாடியை நிறமாற்றம் செய்ய சீரியா பயன்படுகிறது
அகச்சிவப்பு வடிப்பான்களில் ஆக்சினேற்றும் முகவராகவும், வாயு வலைத்திரிகளில் தோரியம் டை ஆக்சைடுக்கு ஒரு மாற்றாகவும் சீரியா பயன்படுத்தப்படுகிறது.
மோல்மேன் நிறுவனத்தின் ஓர் ஒளிரும் வெண்மை வாயு விளக்கு வலைத்திரி. பெரும்பாலும் ஒளிரும் தனிமம் தோரியம் டை ஆக்சைடு இயற்கை எரிவாயுவுட்டன் காற்று சேர்ந்த சீரியம் வினையூக்க ஆக்சிசனேற்ற வினையால் சூடுபடுத்தப்படுகிறது.
சீரியாவின் அதிக நிலைப்புத்தன்மை கொண்ட புளோரைட்டு நிலையில் இது பல்வேறு விதமான குறைபாடுகளை வெளிப்படுத்துகிறது. இக்குறைபாடுகள் ஆக்சிசனின் பகுதி அழுத்தம் அல்லது அப்பொருளின் அமுக்க நிலையைப் பொறுத்து அமைகின்றன .
வாகனப் பயன்பாடுகளில் ஒரு வினையூக்க மாற்ற உணரியாக சீரியாவைப் பயன்படுத்த இதன் தனித்துவமான மேற்பரப்பு இடைவினைகள் பயன்படுகின்றன.
இது தின்சுகியா நகரத்திற்கு வடக்கே சுமார் 12 கிமீ தொலைவில் 118 மீ உயரத்தில் 110 முதல் 126 மீ வரை அமைந்துள்ளது. இந்தப் பூங்கா வடக்கே பிரம்மபுத்ரா மற்றும் லோஹித் ஆறுகள் மற்றும் தெற்கில் திப்ரு ஆறு ஆகியவற்றால் சூழப்பட்டுள்ளது. இது முக்கியமாக ஈரமான கலப்பு அரை பசுமையான காடுகள், ஈரமான கலப்பு இலையுதிர் காடுகள், புல்வெளிகள் ஆகியவற்றைக் கொண்டுள்ளது. இது வடகிழக்கு இந்தியாவின் மிகப்பெரிய புதர்கள் மற்றும் மரங்கள் கொண்ட சதுப்புநிலக் காடாகும், வெப்பமண்டல பருவமழை வெப்பமான மற்றும் ஈரமான கோடை மற்றும் குளிர்ந்த மற்றும் பொதுவாக வறண்ட குளிர்காலம் கொண்டது. ஆண்டு மழையளவு 2,300 முதல் 3,800 மிமீ வரை இருக்கும். இது பல ஆபத்தான உயிரினங்களுக்கான புகலிடமாகவும், மீன் பன்முகத்தன்மை கொண்டதாகவும் உள்ளது.
பாலூட்டிகள் : 36 வகையான பாலூட்டி இனங்கள் இங்கு பதிவு செய்யப்பட்டுள்ளன, அவற்றில் 12 வனவிலங்கு சட்டத்தின் அட்டவணை 1 இல் பட்டியலிடப்பட்டுள்ளன. உயிரினங்களைக் கொண்டு வங்கப்புலி, இந்திய சிறுத்தை, படை சிறுத்தை, காட்டுப் பூனை, தேன் கரடி, செந்நாய், சிறிய இந்திய புனுகுப் பூனை, மலேய பெரும் அணில், சீன எறும்புண்ணி, கங்கை ஓங்கில், பெரிய தேவாங்கு, பன்றி வால் குரங்கு, அசாமிய குரங்கு, செம்முகக் குரங்கு, நீண்ட வால் குரங்குகள், ஹூலக் கிப்பான், ஆசிய யானை, காட்டுப்பன்றி, கடமான், பன்றி மான், கேளையாடு, ஆசிய நீர் எருமை மற்றும் பெரல் குதிரை போன்றவை.
திப்ரு-சைகோவாவின் காடு அரை பசுமையான காடுகள், இலையுதிர், கசப்பான மற்றும் சதுப்புநில காடுகள் மற்றும் ஈரமான பசுமையான காடுகளின் திட்டுகளை கொண்டுள்ளது. தேசிய பூங்கா சுமார் 35.84 சதவீதம் ஈரமான கலப்பு காடு, 9.50 சதவீதம் சீரழிந்த காடு மற்றும் 21.25 சதவீதம் புல்வெளியைக் கொண்டுள்ளது. உவா மரம், சோழவேங்கை, கோங்கு, நாகமரம், செசே மரம், மற்றும் அத்தி மரம் ஆகியன. எருவை போன்ற முக்கிய வகைகள் தேசிய பூங்காவில் உள்ளன. 35 வகையான ஒட்டுயிரி மல்லிகைகளும் 8 வகையான நிலப்பரப்பு மல்லிகைகளும் பதிவு செய்யப்பட்டுள்ளன.
திப்ரு-சைகோவா தேசியப் பூங்கா என்பது இந்தியாவின் அசாமில் உள்ள ஒரு தேசிய பூங்காவாகும்., இது திப்ருகார் மற்றும் தின்சுகியா மாவட்டங்களில் அமைந்துள்ளது. இது 1997 சூலையில் 765 கிமீ 2 பரப்பளவு கொண்ட ஒரு உயிர்க்கோள காப்பகம் பெயரிடப்பட்டது. இதில் 340 கிமீ 2 மையப் பகுதி மற்றும் 425 கிமீ 2 இடையக மண்டலம் ஆகியவை அடங்கும். .
அரிதான வெள்ளை இறக்கைகள் கொண்ட மர வாத்துகளின் வாழ்விடத்தை பாதுகாக்க உதவும் வகையில் முதலில் உருவாக்கப்பட்ட இந்த பூங்கா, நீர் எருமை, கருப்பு மார்பக கிளி பில், புலி மற்றும் நீண்டவால் குரங்கு போன்ற பிற அரிய உயிரினங்களுக்கும் சொந்தமானது. இந்தப் பூங்காவில் சில சூழல் தங்கும் விடுதிகளும் உள்ளன .
ஒரு தொன்மத்தின்படி, பாண்டவர்கள் தங்கள் அஞ்சாத வாசத்தின்போது இங்கு மறைந்து வாழ்ந்தனர். இவர்களின் மனைவியான திரௌபதி, அந்த நேரத்தில் இங்கு இருந்த ஒரு ஏரியில் குளிக்க வந்தார். சில தேவர்கள், அவளுடைய அழகால் மயங்கி, அவளின் அழகைக் காமக் கண்கொண்டு கண்டு ரசித்து தங்கள் இச்சையைத் தீர்த்துக்கொள்ள முயன்றனர். தேவர்களின் அரசனான, இந்திரன், என்ன நடக்கிறது என்பதை அறிந்து, அவர்கள் அவளைப் பார்க்க இயலாதவாறு மலர்த் திரைகளை மலைபோல அமைத்து அவர்கள் பார்ப்பதைத் தடுத்தார். இதனால் குளம் மலர் மலைகளால் சூழப்பட்ட அணையாக மாறியது. குளத்தைச் சுற்றி மரங்கள் இல்லாததால், அது எப்போதும் இலைகளற்றதாக இருந்தது, எனவே இது இல-வீழா-பூஞ்சிரா என்று அழைக்கப்பட்டது. அந்த இடத்தில் எப்போதும் காற்று வீசுவதால் இலைகளை கொண்டு சென்றுவிடுகிறது எனவே இந்த பெயர் வந்துது என்று சிலர் கூறுகிறார்கள்.
பூஞ்சிரா குறித்த தொன்மமானது அகத்தியருடனும் அவரது பர்ணசாலையுடனும் நெருங்கிய தொடர்புடையது. அவர் இங்கு வாழ்ந்தார், அவர் இன்னும் இங்கேயே வாழ்கிறார்கள் என்று பூர்வீக மக்கள் நம்புகிறார்கள், அவருடைய பர்ணசாலை இங்கேயே எங்கோ மறைந்துள்ளது என்று நம்புகின்றனர். இங்கு உள்ள மற்றொரு முக்கியமான இடம் பண்டைய கிருஷ்ணன் கோயில் ஆகும், இது பஞ்சலியால் நிறுவப்பட்டது எனப்படுகிறது. பஞ்சலியின் அட்சயப்பாத்திரம் இங்கே மறைக்கப்பட்டுள்ளது என்றும் அது அகத்தியரால் பாதுகாக்கப்படுகிறது என்பது வெகுஜன நம்பிக்கை. மேலும் இந்த இடம் இராமாயண தொன்மத்துடன் தொடர்புடையது, இராமன வனவாசத்தின்போது அவர் சில மாதங்கள் இங்கே லட்சுமணருடன் வாழ்ந்தார் என்றும் நம்புகிறனர்
இலவீழபூஞ்சிரா உள்நாட்டு மற்றும் வெளிநாட்டு வெளிநாட்டு சுற்றுலா பயணிகளை ஈர்பதற்காக உருவாக்கப்பட்ட ஒரு சுற்றுலா தலமாகும். இது கேரளத்தின், இடுக்கி கோட்டயம் மாவட்டங்களின், எல்லையில் உள்ள ஒரு மலை வாசஸ்தலம் ஆகும். இது இது கடல் மட்டத்திலிருந்து 6,500 அடி உயரத்தில் உள்ளது. இது பசுமையான தேயிலை தோட்டங்கள் மற்றும் பள்ளத்தாக்குகளால் சூழப்பட்டுள்ளது.
இலவீழபூஞ்சிரா என்பது கேரளத்தின் கோட்டயம் மாவட்டத்தில் காஞ்ஞாருக்கு அருகில் உள்ள மெலுகாவ் கிராமத்தில் அமைந்துள்ள ஒரு சுற்றுலா தலம் ஆகும். இலவீழ பூஞ்சிரா மூன்று அழகிய மலைகளால் சூழப்பட்டுள்ளது. அவை மண்குன்னு, கொடையத்தூர்மல் மற்றும் தோணிப்பாரா என்பவையாகும். இது மலையேற்றத்திற்கு ஏற்ற இடமாக அமைந்துள்ளது.
"இல-வீழா-பூஞ்சிரா", என்பதன் பொருள் 'இலைகள் விழாத பூக்களின் குளம்' என்பது ஆகும். மழைக்காலங்களில், மலைகளுக்கு இடையிலான பள்ளத்தாக்கில் ஒரு பெரிய குளம் உருவாகிறது.
கன்னி கோமி காடுகள் உருசியாவில் கோமி குடியரசில் வட உரால் மலைகளில் காணப்படும் காட்டுப் பகுதியாகும். ஐக்கிய நாடுகள் கல்வி அறிவியல் பண்பாட்டு நிறுவனத்தால் அறிவிக்கப்பட்டுள்ள இயற்கையான பாரம்பரிய இடமாகும். 32,800 சதுர கிலோமீட்டர் பரப்பளவு கொண்ட இப்பகுதி ஐரோப்பாவின் மிகப் பெரிய கன்னிக் காடாகும். இது உலக பராம்பரிய இடங்களில் மிகவும் தொலைக்கோடியான இடங்களில் ஒன்றாகும். இதனால் இதுவே மிகவும் பார்வையாளர்கள் காட்சியிட வரும் இடமாகும்.
இது உலக பாரம்பரிய இடமாக அங்கீகரிக்கப் பட்டிருந்தாலும், குடியரசின் தலைமையும் கோமியின் இயற்கை பாதுகாப்பு அமைச்சகமும் தங்கத்தைத் தோண்டி எடுப்பதற்காக இதற்கு எதிராகத்தான் செயற்பட்டு வருகின்றன. இங்குள்ள மண்டல அரசு, இக்காட்டின் எல்லையை, தங்கம் சுரண்டி எடுப்பதற்காக, தங்க படிமங்கள் அமைந்துள்ள பகுதியை, பாதுகாப்பு அமைப்பிலிருந்து மாற்றி அமைக்க எடுத்த முயற்சியை, கோமியின் உச்ச நீதிமன்றம் தள்ளுபடி செய்தது.
பெரும்பாளை அல்லது சுவிசு பெரும்பாளை (பீட்டா வல்காரிசு சிற்றினம். வல்காரிசு, சிக்ளாக் குழு, பிளாவெசென்சுக் குழு) என்பது ஒரு சீமைக் கீரைவகையாகும். இது பிளாவெசென்சுக் குழுவிலும் சிக்ளாக் குழுவிலும் அமையும் பயிரிடும்வகைகளில் ஒன்றாகும். இதன் இலைத்தண்டு மிகப் பெரியதாக அமைகிறது. தண்டையும் தனியாக சமைத்து உண்ணலாம். சிக்ளாக் குழு வகை புதினா பீட்கீரையாகும்மிதன் கீரை பசுமையாகவோ செந்நிரமாகவோ அமைகிறது; இலையகத் தண்டு வழக்கமாக வெண்ணிறத்திலோ மஞ்சள் நிறத்திலோ செந்நிறத்திலோ இருக்கும்.